Diari Oficial de la Generalitat Valenciana


Sumari del DOGV 1997, del 02-04-1993 (1993/827562)

ORDRE de 24 de març de 1993, de la Conselleria de Treball i Afers Socials, per la qual es convoquen ajudes per a la realització d'accions de formació d'emprenedors per a l'any 1 993 .
---------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/24/(1)/dof/vci/html**

### Dades del document

Número de DOGV
:   1997

Data del DOGV
:   02-04-1993

Secció del DOGV
:   DISPOSICIONS GENERALS

Número del document
:   1993/827562


Data del document
:   24-03-1993

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

Ordre de 24 de març de 1993, de la Conselleria de Treball i Afers Socials, per la qual es convoquen ajudes per a la realització d'accions de formació d'emprenedors per a l'any 1993.  
Es propòsit de la Generalitat Valenciana estructurar un sistema de Formació Professional Ocupacional que gire entorn de dos objectius fonamentals. Per una part, introduir canvis en l?estructura del mercat de treball encaminats a incrementar el nombre de llocs de treball dels joves; per altra, fomentar iniciatives empresarials i/o d'autoocupació.  
Les noves formes d'organització del treball i dels espais intersticials en l?economia de mercat, impliquen la necessitat d'incentivar la realització d'activitats encaminades a fomentar iniciatives empresarials o, el que és el mateix, a adoptar actituds i aptituds per a la creació de noves empreses.  
Com que el concepte d'iniciativa, en el seu sentit més ampli, inclou també la capacitat per a l?exercici professional, el treball en col·laboració i la presa de decisions, és necessària la formació de nous emprenedors, els quals, com a part integrant de la infrastructura socio-econòmica valenciana, estan en disposició de modernitzar, desenvolupar i enfortir el teixit productiu i empresarial de la Comunitat Valenciana.  
Les ajudes que es regulen en aquesta ordre pretenen fomentar i difondre iniciatives empresarials encaminades al plantejament de metodologies innovadores en la formació de nous emprenedors, per una banda; i a estimular factors ambientals favorables a la creació d'empreses, per altra, generant cultures de la iniciativa en la societat valenciana.  
Per raó de tot l?exposat, fent ús de les atribucions que em confereix la Llei 5/1983, de 30 de desembre, de Govern Valencià, i el Decret 18/1992, de 3 de febrer, pel qual s'aprova el Reglament Orgànic i Funcional de la Conselleria de Treball i Afers Socials,  
ORDENE  
Article primer. Objecte  
Es convoquen ajudes per a la realització de projectes i accions encaminats a la formació d'emprenedors, amb càrrec al programa 322.20 de la línia de subvenció 401/000/93, del pressupost vigent de la Generalitat Valenciana, per un import global màxim de 75.352.345 PTA.  
Article segon. Beneficiaris.  
Les ajudes podran ser sol·licitades per entitats públiques o privades amb plena capacitat jurídico-civil, entre els fins de les quals es trobe la formació i inserció professional, o la creació i desenvolupament empresarial o el foment de l'autoocupació o de l?economia social, i que desenvolupen la seua activitat en la Comunitat Valenciana.  
Article tercer. Accions i projectes a desenvolupar  
Podran ser objecte de les ajudes econòmiques previstes en aquesta ordre les següents accions i projectes:  
a) Seminaris i altres fórmules experimentals d'aprenentatge orientades a motivar i capacitar agents educatius i socials perquè divulguen les potencialitats de la creació d'empreses.  
b) Disseny i elaboració de metodologies por a l?elecció d'idees i l'anàlisi de viabilitat de projectes.  
c) Disseny i producció de tecnologies de suport a l'autoocupació.  
d) Sistemes innovadors per a la capacitació d'emprenedors.  
e) Desplegament de tecnologies didàctiques i altres recursos pedagògics aptes per facilitar l'adquisició de les capacitats crítiques de qualsevol emprenedor.  
f) Producció de materials, documentació i guies pràctiques que orienten accions encaminades a la creació d'empreses.  
g) Campanyes de promoció i sensibilització favorables a la creació d'empreses.  
h) Accions d'informació i assessorament per a l?elaboració de projectes d'autoocupació.  
i) Organització de tallers i mòduls monogràfics de formació empresarial amb caràcter d'especialització.  
Article quart. Presentació de sol·licituds  
1. El termini de presentació de les sol·licituds d'ajudes serà de 20 dies comptadors a partir de l'endemà de la publicació d'aquesta ordre al Diari Oficial de la Generalitat Valenciana.  
2. Les sol·licituds de les ajudes regulades en aquesta ordre aniran adreçades a la Direcció General de Formació i Inserció Professional i es podran presentar en el Registre General de la Conselleria de Treball i Afers Socials, passeig de l'Albereda, núm. 16, 46096 València; en el Registre General de la Direcció Territorial de Treball i Afers Socials de València (av. Baró de Càrcer, núm. 36, 46933 València), en el Registre General de la Direcció Territorial de Treball i Afers Socials de Castelló (pl. Maria Agustina núm. 1, 12447 Castelló), en el Registre General de la Direcció Territorial de Treball i Afers Socials d'Alacant (c/ Pintor L. Casanova, núm. 6, 03341 Alacant), sense perjudici del que disposa l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
3. Els sol·licitants hauran de presentar la següent documentació:  
a) Instància que figura com a annex I a aquesta convocatòria firmada pel representant legal de l?entitat o persona autoritzada amb poder vàlid a aquest efecte.  
b) Memòria explicativa de l'activitat de l?empresa desenvolupada en els darrers 3 anys on es detalle degudament la relació d'activitats i experiències similars a les que són objecte de petició d'ajuda.  
c) Programa detallat del projecte amb descripció dels objectius, contingut i fases d'execució de les accions formatives.  
4. Si de l?examen de la documentació aportada per l?interessat es comprovava l?absència de cap document necessari per a la tramitació de la sol·licitud, es formularà un requeriment escrit al sol·licitant perquè la complete en el termini de 10 dies a partir de l?endemà de la notificació, amb l'advertiment que si no ho fa així hom considerarà que desisteix de la seua petició, i s'arxivarà sense més tràmit.  
Article cinquè. Valoració i selecció de les sol·licituds  
1. La valoració de les, sol·licituds serà efectuada per una comissió d'avaluació que estarà composta pel Director General de Formació i Inserció Professional o per la persona que delegue, que la presidirà, i tres tècnics designats pel president de la comissió d'entre el personal adscrit a la direcció general esmentada.  
Quan el president ho estimarà necessari podran incorporarse a la comissió, amb veu però sense vot, altres persones amb coneixements en les àrees a les quals efecte l'avaluació.  
A fi de facilitar la millor anàlisi de les sol·licituds presentades, la comissió podrà sol·licitar els informes tècnics que estime necessaris.  
Les sessions que realitze la comissió d'avaluació se sotmetran al règim previst per als òrgans col·legiats en el capítol II de la Llei 30/1992, de Règim Jurídic de les Administracions Públiques i del Procediment Administratiu Comú.  
2. La comissió d'avaluació seleccionarà aquells projectes que oferesquen majors garanties d?èxit i es determinarà la quantia de els ajudes a percebre d'acord amb els següents criteris:  
a) La quantia global inclosa en el corresponent criteri pressupostari, que condiciona, sense possibilitat d'ampliació, les obligacions que es contraguen al seu càrrec.  
b) La incidència positiva que el projecte puga produir en la creació de noves empreses o en la capacitació, modernització i actualització de la gestió de les PIMES en l?àmbit de la Comunitat Valenciana.  
c) L?experiència que l?entitat sol·licitant tinga en la realització de projectes similars al presentat.  
d) Les accions formatives proposades, i s'hi valorarà especialment el nombre dels seus destinataris, els serveis que preste, el seu cost i l?extensió geogràfica de les activitats a desenvolupar.  
e) La participació d'altres institucions en el finançament del projecte.  
3. L?import de les ajudes concedides mai no podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de les activitats a desenvolupar pel beneficiari. Així mateix, en cap cas l'ajuda econòmica no podrà superar la quantitat de 7.000.000 de pessetes per projecte.  
Article sisè. Resolució  
1. La resolució de les sol·licituds d'ajuda econòmica regulades en aquesta ordre correspon al Conseller de Treball i Afers Socials, amb l?informe-proposta preceptiu previ emès per la comissió d'avaluació.  
2. La Conselleria de Treball i Afers Socials i els responsables dels projectes que hauran estat seleccionats, conjuntament, determinaran els col·lectius destinataris dels diferents projectes, i els criteris per a la seua selecció, si escau.  
3. El termini màxim per dictar la resolució serà de 6 mesos comptadors des de la data en què finalitze el termini de presentació d'instàncies fixats en aquesta ordre. En cas que en el termini esmentat no es dicte la resolució s'entendrà que la sol·licitud ha estat desestimada, sense perjudici del deure de l'administració de resoldre expressament totes les sol·licituds que se li formulen.  
4. La resolució sobre la concessió de les ajudes es publicarà al Diari Oficial de la Generalitat Valenciana i es notificarà a totes les entitats sol·licitants.  
Article setè. Recursos  
1. Contra la resolució, expressa o presumpta, del Conseller de Treball i Afers Socials, que exhaurirà la via administrativa, s'hi podrà formular recurs contenciós administratiu, amb la comunicació prèvia a la conselleria de la intenció d'interposar l'esmentat recurs, i sense perjudici de la possibilitat d'interposar recurs administratiu de revisió quan concórrega alguna de les circumstàncies previstes en l'article 118 de la llei 30/1992, de Règim Jurídic de les Administracions Públiques i Procediment Administratiu Comú.  
2. En qualsevol cas, per a la interposició del recurs administratiu o del contenciós administratiu contra la resolució presumpta, caldrà que amb caràcter previ l'interessat acredite l'eficàcia de l'acte presumpte d'acord amb el que disposa l'article 4 de la Llei 30/1992.  
Article vuitè. Compliment d'obligacions tributàries i amb la Seguretat Social.  
1. Per poder percebre les ajudes, els beneficiaris hauran de complir els següents requisits:  
a) Trobar-se al corrent en el compliment de les obligacions tributàries que tot seguit es relacionen:  
- Estar donat d'alta en l'Impost d'Activitats Econòmiques.  
- Haver presentat les liquidacions o els documents d'ingrés de l'Impost sobre la Renda de les Persones Físiques, de l'Impost sobre Societats i dels pagaments a compte o fraccionats o de les retencions a compte d'ambdós de l'Impost sobre el Valor Afegit.  
- Haver presentat la relació anual d'ingressos i pagaments a què es refereix el Reial Decret 2529/1986, de 5 de desembre.  
b) Trobar-se al corrent en el compliment de les obligacions amb la Seguretat Social per:  
- Estar inscrita l?empresa en la Seguretat Social.  
- Haver donat d'alta, si s'escau, els treballadors que tinga al seu servei.  
- Estar al corrent en el pagament de les quotes i els altres conceptes de recaptació conjunta d?aquestes i, així mateix, estar al corrent en el pagament dels capitals cost-renda i altres quantitats que hauran d'ingressar les empreses que hagueren estat declarades responsables per prestacions al seu càrrec.  
2. Les esmentades circumstàncies hauran de ser acreditades abans del cobrament, pels beneficiaris de les ajudes en la forma indicada en l?Ordre de 7 de gener de 1991, de la Conselleria d'Economia i Hisenda, sobre justificació del compliment d'obligacions tributàries i amb la la Seguretat Social pels beneficiaris de les subvencions concedides amb càrrec als Pressupostos de la Generalitat Valenciana.  
Article novè. Obligacions dels beneficiaris  
Són obligacions dels beneficiaris de les ajudes, a més de les assenyalades en l'article anterior, les que tot seguit se citen:  
a) Començar les accions formatives en un termini de 60 dies comptadors a partir de la notificació de la resolució de concessió, i comunicar-ho a la Direcció General de Formació i Inserció Professional, i executar el projecte presentat en un termini inferior a 6 mesos comptadors a partir de la notificació de la resolució de concessió, llevat de pròrroga expressa concedida per la Direcció General de Formació i Inserció Professional.  
b) Sotmetre's a les actuacions de comprovació, seguiment i control de l'aplicació de la subvenció realitzades per la Direcció General de Formació i Inserció Professional.  
c) Comunicar a l'autoritat concedent l?obtenció de subvencions o ajudes per a la mateixa finalitat, procedents de qualsevol administració pública o ens públic o privat.  
d) Facilitar tota la informació que li siga requerida per la Conselleria en relació amb el compliment del projecte presentat.  
e) Indicar, si escau, qualsevol eventualitat que altere o dificulte el desplegament del projecte subvencionat anteriorment a la data de finalització del seu termini d'execució, a fi que, si s'estimen com a de prou entitat, es puga procedir a la modificació, tant del contingut del projecte com de la quantia de l'ajuda i dels terminis d'execució i justificació de les corresponents despeses.  
Article deu. Justificació de la despesa i meritació de la subvenció.  
1. Dins dels 3 mesos següents a la finalització del termini concedit per a l?execució del projecte, les entitats beneficiàries hauran de presentar davant la Direcció General de Formació i Inserció Professional una memòria justificativa de les activitats formatives executades. En qualsevol cas, la Conselleria de Treball i Afers Socials podrà sol·licitar la documentació addicional que estime necessària per garantir el correcte compliment de la normativa vigent.  
2. L?import total de l'ajuda econòmica es lliurarà amb la presentació prèvia de la memòria justificativa, i després de la comprovació per la conselleria de la realització de les activitats formatives en raó de les quals es va atorgar la subvenció.  
Article onze. Reintegrament o minoració de la subvenció  
1. Procedirà la resolució de la subvenció i, si escau, el reintegrament de les quantitats indegudament percebudes i l?existència de l?interès de demora des del moment del pagament de la subvenció en els següents casos:  
a) Incompliment de l?obligació d'iniciar les accions formatives o d'executar el projecte presentat en els terminis previstos en l'apartat a) de l'article novè d'aquesta ordre, llevat de pròrroga expressa concedida per la Conselleria de Treball i Afers Socials.  
b) Incompliment de l?obligació de justificació en el termini fixat en l'article novè d'aquesta ordre, llevat de pròrroga expressa concedida per la Conselleria de Treball i Afers Socials.  
c) Obtenció de la subvenció sense reunir les condicions requerides per a això.  
d) Incompliment dels requisits o condicions imposades als beneficiaris per a la concessió de les ajudes econòmiques.  
e) Falsejament de les dades, dels fets o de la documentació aportada a l?expedient en sol·licitud de l'ajuda, sense perjudici de la responsabilitat penal en què es pogués incórrer.  
f) Incompliment de la finalitat perquè la subvenció va ser concedida.  
2. En el cas que realitzats els projectes o accions, aquests originaren una despesa menor de la prevista, segons resulte de la documentació presentada, el Conseller de Treball i Afers Socials minorarà la subvenció en la quantia proporcional al menor cost registrat.  
3. En el cas que algun beneficiari de les ajudes econòmiques previstes en aquesta ordre perceba altres subvencions o ajudes amb el mateix fi, de manera que en el seu conjunt superaren el cost de l'activitat subvencionada, la Conselleria de Treball i Afers Socials minorarà la subvenció atorgada fins a la quantia que calga perquè no ultrapasse la quantia econòmica de l'activitat desenvolupada.  
Article dotze  
Les resolucions de la Conselleria de Treball i Afers Socials exhauriran la via administrativa i contra elles es podrà interposar recurs de reposició previ al contenciós administratiu, en el termini d'un mes des de la notificació de la resolució corresponent.  
DISPOSICIO ADDICIONAL  
La regulació continguda en aquesta convocatòria tindrà el caràcter de bases per a la concessió d'ajudes econòmiques en aquesta matèria en futurs exercicis.  
DISPOSICIO FINAL  
Aquesta ordre entrarà en vigor a partir de l?endemà de la seua publicació al Diari Oficial de la Generalitat Valenciana.  
València, 24 de març de 1993.  
El Conseller de Treball i Afers Socials,  
MARTIN SEVILLA JIMENEZ


Còpia Permalink ELI